Public procurement notice: Contract Notice
Published: 2023-07-04
Buyer: 2M-IT Oy
Country: FI
Contract type: Supplies
Procedure: Competitive dialogue
CPV classification: 48000000 | 48814000: Medical information systems | 72000000 | 72200000 | 72210000: Software programming services
Submission deadline: 2023-08-21
Award criteria: The most economic tender

Technical requirements: Satakunnan hyvinvointialueen perusterveydenhuollon potilastietojärjestelmän ja suun terveydenhuollon tietojärjestelmän käyttöoikeuksien ja niihin liittyvien palveluiden hankinta
Hankintayksikkö pyytää osallistumishakemuksia Satakunnan hyvinvointialueen perusterveydenhuollon ja suun terveydenhuollon palvelutuotantoa tukevien tietojärjestelmien käyttöoikeuksien ja niihin liittyvien palveluiden (jäljempänä ”Ratkaisu”) hankinnassa.
Hankintayksikkönä tässä hankinnassa toimiva 2M-IT Oy (”2M-IT” ja/tai “hankintayksikkö”) tuottaa omistaja-asiakkaalleen Satakunnan hyvinvointialueelle (“Asiakas”) potilastietojärjestelmäpalvelut in-house-yhtiönä. Hankinnan kohteena olevan Ratkaisun tulee sisältää perusterveydenhuollon ja suun terveydenhuollon toiminnallisuudet.
Hankittava kokonaisuus tullaan integroimaan osaksi hankintayksikön tuottamien jatkuvien palveluiden kokonaisuutta.
Hankinnan kohde sisältää käyttöoikeuksien lisäksi palveluita, pääosa hankinnan arvosta kohdistuu kuitenkin valmisohjelmistotuotteeseen.
Julkisista hankinnoista ja käyttöoikeussopimuksista annetun lain (1397/2016, hankintalaki) 36 §:n 4 momentin mukaan ehdokkaita on kutsuttava neuvotteluihin hankinnan kokoon ja laatuun nähden riittävä määrä todellisen kilpailun varmistamiseksi. Kilpailullisessa neuvottelumenettelyssä ehdokkaita on kutsuttava vähintään kolme, jollei soveltuvia ehdokkaita ole vähemmän. Jos soveltuvia ehdokkaita on vähemmän kuin kolme, hankintayksikkö voi jatkaa menettelyä pyytämällä kaikki soveltuvuusvaatimukset täyttävät ehdokkaat aloittamaan neuvottelut.
Ehdokkaita valitaan enintään kolme (3) hankinnan laajuuden ja monimutkaisuuden vuoksi. Ehdokkaiden määrää on rajoitettu, jotta hankintamenettely saadaan vietyä asetetussa aikataulussa onnistuneesti päätökseen.
Mikäli osallistumishakemuksia saadaan enemmän kuin kolme (3), hankintayksikkö vertailee osallistumishakemuksia vähimmäisvaatimukset ylittävien lisäpisteytettävien referenssien perusteella.
Hankintayksikkö voi sopimuskauden aikana hankkia valitulta toimittajalta (“Toimittaja”) kokonaisuuteen liittyviä jatkokehitys- ja asiantuntijapalveluita.
Puitejärjestelyn on suunniteltu olevan voimassa 72 kuukautta. Pitkä sopimuskausi on Asiakkaan tarpeiden ja hinta-laatu -suhteen kannalta perusteltua. Potilastietojärjestelmän toiminnalliset ja tekniset integraatiotarpeet sekä toiminnan laajan muutoksen toteuttaminen hyvinvointialueella vaikuttavat olennaisesti käyttöönottoaikatauluun ja siten sopimuskauden pituuteen. Tarvittava kehittäminen edellyttää osapuolilta lisäksi merkittäviä investointeja, jatkuvaa pitkäjänteistä yhteistyötä ja aitoa kumppanuutta sekä innovatiivisuutta. Tämä ei ole mahdollista kohtuullisella kustannuksella ja riskillä lyhyen sopimuskauden aikana.
Hankittava Ratkaisu on suunniteltu otettavan käyttöön omina puitesopimukseen perustuvina palvelusopimuksina. Puitesopimukseen perustuvien palvelusopimusten on suunniteltu olevan voimassa toistaiseksi.

Eligibility requirements: ESPD-lomakkeen mukaisesti.